90 



SVALER iHIRUNDO RUSTICA] I NOVEMBER. 



AF 



O. HELMS. 



Som bekendt gør én Svale ingen Sommer; hvor mange der 

 skal hertil, staar der intet Steds noget om: af det følgende vil 

 det ses, at 15 ikke er tilstrækkelige. 



Svalen (og herved forstaas i denne Afhandling Forstuesvalen 

 (Hirundo rustica)) betragtes jo almindeligt som en Fugl, der til- 

 hører Sommeren; den kommer til os i Maj og drager bort, naar 

 den egentlige Sommertid er forbi, efter Midten af September. 

 Af og til ses nogle i den sidste Trediedel af April, og i første 

 Halvdel af Oktober er enkelte og Smaaflokke ikke ualmindelige; 

 hvad der ses over Midten af Oktober, er kun faa Efternølere, 

 og Svaler i November maa regnes blandt de ret store Sjælden- 

 heder. I dette Efteraar (1911) havde jeg imidlertid Lejlighed til 

 at se ikke en enkelt Svale i November, men til daglig at iagt- 

 tage en hel lille Flok og følge dens Skæbne; det er om denne, 

 dog ikke saa helt almindelige Forekomst, jeg i det følgende vil 

 berette lidt nærmere. 



Svalen er hos os Foraarsbebuderen, dens Ankomst lægges 

 der let Mærke til, og herom findes der talrige Optegnelser i vor 

 hjemlige Litteratur. Afrejsen vækker i Almindelighed mindre 

 Interesse, og Meddelelserne herom er færre. Vi er imidlertid 

 saa heldige i Herluf Winges Meddelelser om Fuglene ved de 

 danske Fyr at have en lang Række af Winges egne Optegnelser 

 om Trækfuglenes Ankomst og Afrejse fra Københavns Omegn, 

 herunder ogsaa indbefattet Svalen. Fra et andet Sted i Landet, 

 Kolding findes en lignende ypperlig lagttagelsesrække, idet A. 

 Ha ger up har gjort nøjagtige Optegnelser om Svalernes Afrejse 

 i Aarene 1893 — 1911, og velvilligst overladt mig dem til Brug 

 ved denne Afhandling. Endelig har jeg selv fra Haslev i Aarene 

 1895 — 1905 gjort nogle Optegnelser herom. Jeg skal her give 

 en ganske kort Redegørelse for, hvad disse Iagttagelser i Hoved- 

 sagen viser os. Tager vi Winges Beretninger for de sidste 20 

 Aar (1891 — 1910), ses det af dem, at Flertallet af Svalerne i Al- 

 mindelighed drager bort fra København sidst i September, sjeld- 

 nere i Begyndelsen af Oktober, at der jævnlig hen i Oktober 



